**ΚΑΤΑΤΑΞΕΙΣ ΠΤΥΧΙΟΥΧΩΝ**

**ΑΚΑΔΗΜΑΪΚΟΥ ΕΤΟΥΣ 2023-2024**

**Προκήρυξη κατατακτηρίων εξετάσεων 2023-2024**

***Σύμφωνα με τις σχετικές διατάξεις:***

1. Του **ν.3404/2005 (Α΄ 260)** όπως τροποποιήθηκε και ισχύει,
2. **Την Υ.Α. Φ1/192329/Β3/13-12-2013 (Β΄ 3185)** *«Διαδικασία κατάταξης πτυχιούχων Τριτοβάθμιας Εκπαίδευσης»,* όπως τροποποιήθηκε και ισχύει
3. **Τις §§1 και 2** της **Υ.Α.** **Φ2/125186/Β3/22.11.2006** (Β΄ 1758/05-12-2006) Υ.Α., οι οποίες εξακολουθούν να ισχύουν ως ειδικές διατάξεις.
4. **Την** **Υ.Α. 92983/Ζ1/11-06-2015** (1329 Β΄) *«Τροποποίηση της αρ. Φ.1/192329/Β3/13-12-2013 (ΦΕΚ 3185 Β΄) υπουργική απόφαση «Διαδικασία κατάταξης πτυχιούχων Τριτοβάθμιας Εκπαίδευσης………..*
5. **Την Υ.Α. Φ.253/155439/Β6/2009** (2544 Β΄) *«Εξέταση μαθητών με αναπηρία και ειδικές εκπαιδευτικές ανάγκες»*
6. **Την Φ.251/73238/Α5/08-05-2015** εγκύκλιος του Υπουργείου Παιδείας, *«Πανελλαδικές εξετάσεις μαθητών και αποφοίτων με αναπηρία και ειδικές εκπαιδευτικές ανάγκες»*

***Η Συνέλευση του Τμήματος, της 12ης Συνεδρίασης, ακαδ.έτους 2022-2023, της 15/03/2023 λαμβάνοντας υπόψη τα ανωτέρω, αποφασίζει για την εισαγωγή στο Τμήμα Ψυχολογίας με κατατακτήριες εξετάσεις για το ακαδ.έτος 2023-2024, τα κατωτέρω:***

**1. Ο ΑΡΙΘΜΟΣ ΤΩΝ ΘΕΣΕΩΝ,** θα προκύψει μετά τον καθορισμό του αριθμού εισακτέων για το ακαδ.έτος 2023-2024 και σε ποσοστό 12%

***Υ.Α. Φ1/192329/Β3,*** *Άρθρο 1 «Ποσοστά - Κατηγορίες κατατασσομένων»:*

§1 «*Το ποσοστό των κατατάξεων των πτυχιούχων Πανεπιστημίου, Τ.Ε.Ι. ή ισοτίμων προς αυτά, Α.Σ.ΠΑΙ.Τ.Ε. της Ελλάδος ή του εξωτερικού (αναγνωρισμένα από τον ΔΟΑΤΑΠ) καθώς και των κατόχων πτυχίων ανώτερων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας και Θρησκευμάτων και άλλων Υπουργείων, ορίζεται σε ποσοστό 12% επί του αριθμού των εισακτέων κάθε ακαδημαϊκού έτους σε κάθε Τμήμα Πανεπιστημίου, Τ.Ε.Ι. ή Α.Σ.ΠΑΙ.Τ.Ε.»*

*§3. «Αν ο αριθμός που προκύπτει από το προβλεπόμενο ποσοστό των κατατάξεων έχει δεκαδικά ψηφία, στρογγυλοποιείται προς τα πάνω ή προς τα κάτω προς την αμέσως πλησιέστερη ακέραιη μονάδα. Αν τα δεκαδικά ψηφία είναι ακριβώς το μισό της μονάδας, η στρογγυλοποίηση γίνεται προς τα πάνω προς την αμέσως επόμενη ακέραιη μονάδα».*

**2. ΩΣ ΕΞΑΜΗΝΟ ΚΑΤΑΤΑΞΗΣ ΤΟ 1Ο (Α΄ ΕΞΑΜΗΝΟ ΣΠΟΥΔΩΝ)**

***Υ.Α. Φ1/192329/Β3***, Άρθρο 2 *«Γενικά Θέματα Κατατάξεων»*

*§2. Το εξάμηνο κατάταξης πτυχιούχων σε Τμήμα ορίζεται από τη Γενική Συνέλευση της Σχολής και δεν μπορεί να είναι μεγαλύτερο του 7ου εξαμήνου για Τμήματα Σχολών εξαετούς φοίτησης ή του 5ου εξαμήνου για Τμήματα Σχολών πενταετούς ή τετραετούς φοίτησης*

**3. ΤΑ ΕΞΕΤΑΖΟΜΕΝΑ ΜΑΘΗΜΑΤΑ**

1. **Εισαγωγή στην Κοινωνική Ψυχολογία**
2. **Μεθοδολογία Έρευνας**
3. **Εισαγωγή στην Κλινική Ψυχολογία**

***Υ.Α. Φ1/192329/Β3****, Άρθρο 2 «Γενικά Θέματα Κατατάξεων»*

*§1.Η επιλογή των υποψηφίων για κατάταξη πτυχιούχων γίνεται αποκλειστικά με κατατακτήριες εξετάσεις με θέματα ανάπτυξης σε τρία μαθήματα*

*Τα εξεταζόμενα μαθήματα και η ύλη τους ορίζονται με απόφαση της Συνέλευσης Τμήματος του Πανεπιστημίου ή του Τ.Ε.Ι. ή της Α.Σ.ΠΑΙ.Τ.Ε. το αργότερο μέχρι 30 Απριλίου του προηγούμενου ακαδημαϊκού έτους και αναρτώνται στην επίσημη ιστοσελίδα του Τμήματος*

**4. Η ΥΛΗ ΤΩΝ ΕΞΕΤΑΖΟΜΕΝΩΝ ΜΑΘΗΜΑΤΩΝ**

***Υ.Α. Φ1/192329/Β3****, Άρθρο 2 «Γενικά Θέματα Κατατάξεων»*

*Τα εξεταζόμενα μαθήματα και η ύλη τους ορίζονται με απόφαση της Συνέλευσης Τμήματος του Πανεπιστημίου ή του Τ.Ε.Ι. ή της Α.Σ.ΠΑΙ.Τ.Ε. το αργότερο μέχρι 30 Απριλίου του προηγούμενου ακαδημαϊκού έτους και αναρτώνται στην επίσημη ιστοσελίδα του Τμήματος*

1. ***«*ΕΙΣΑΓΩΓΗ ΣΤΗΝ ΚΟΙΝΩΝΙΚΗ ΨΥΧΟΛΟΓΙΑ»**

***Θεματικές Ενότητες***

* Ιστορική και επιστημολογική προσέγγιση της Κοινωνικής Ψυχολογίας
* Κλασσικές θεωρίες της Κοινωνικής Ψυχολογίας: της ισορροπίας, της κοινωνικής σύγκρισης, της γνωστικής ασυμφωνίας, της ψυχολογικής αναδραστικότητας, της κοινωνικής απόδοσης
* Κοινωνική νόηση, κοινωνική σκέψη, κοινωνικές αναπαραστάσεις, κοινωνική μνήμη, ιδεολογία
* Εαυτός και ταυτότητα
* Στάσεις, πειθώ, αλλαγή στάσεων
* Κοινωνική επιρροή
* Κοινωνικά στερεότυπα, προκατάληψη, διακρίσεις, διομαδική συμπεριφορά και διομαδικές σχέσεις
* Διαπροσωπική έλξη και διαπροσωπικές σχέσεις
* Εφαρμογές της Κοινωνικής Ψυχολογίας στο χώρο του πολιτισμού, της μετανάστευσης, της εκπαίδευσης, της υγείας, της οικονομίας, των οργανισμών και της πολιτικής.

***Ενδεικτική βιβλιογραφία***

1. Baron R., Branscomde N., Byrne D. (2012). Κοινωνική Ψυχολογία. Αθήνα: Παρίκος
2. Hewstone, M. & Stroebe, W. (2007). Εισαγωγή στην Κοινωνική Ψυχολογία. Αθήνα: Εκδόσεις Παπαζήση
3. Hogg, M.A. & Vaughan, G.M. (2010). Κοινωνική Ψυχολογία. Αθήνα: Εκδόσεις Gutenberg
4. Lippa, R. (2003). Κοινωνική Ψυχολογία. Αθήνα: Παρίκος
5. Martin, R., & Hewstone, M. (2001). Μειονοτική επιρροή και καινοτομία. Αθήνα: Πεδίο
6. Mαντόγλου, Ά. (2010). Κοινωνική μνήμη, κοινωνική λήθη, έκδηλες και λανθάνουσες μορφές κοινωνικής σκέψης. Αθήνα: Πεδίο
7. Γαρδικιώτης, Α. (2008). Κοινωνική επιρροή, επισκόπηση και αξιολόγηση της έρευνας και των θεωριών. Αθήνα: Gutenberg
8. Κοκκινάκη, Φ. (2005). Κοινωνική Ψυχολογία: εισαγωγή στη μελέτη της κοινωνικής συμπεριφοράς. Αθήνα: Εκδόσεις Τυπωθήτω
9. Κορδούτης, Π. & Παυλόπουλος, Β. (2011). Πεδία έρευνας στην Κοινωνική Ψυχολογία, πολιτισμός, μετανάστευση, οργανισμοί, υγεία-πρόληψη, στενές διαπροσωπικές σχέσεις. Αθήνα: Διάδραση
10. Παπαστάμου, Στ (2008). Εισαγωγή στην Κοινωνική ψυχολογία. Τόμος Β’: Η Παράδοση. Αθήνα: Εκδόσεις Πεδίο
11. Παπαστάμου, Στ. (2008). Εισαγωγή στην Κοινωνική ψυχολογία. Τόμος Α’: Επιστημολογικοί προβληματισμοί και μεθοδολογικές κατευθύνσεις. Αθήνα: Εκδόσεις Πεδίο
12. Παπαστάμου, Στ., Προδρομίτη, Γ., & Παυλόπουλου (2010). Κοινωνική σκέψη, νόηση και συμπεριφορά: 29 Έλληνες κοινωνικοί ψυχολόγοι ανακρίνουν την επιστήμη τους. Αθήνα: Πεδίο
13. Χρυσοχόου, Ξ. (2011). Πολυπολιτισμική πραγματικότητα: οι κοινωνιοψυχολογικοί προσδιορισμοί της πολιτισμικής πολλαπλότητας. Αθήνα: Πεδίο
14. Μαντόγλου, Α., Μελέτη, Κ., 2013 Επιστημονικός Λόγος περί κοινωνικών αναπαραστάσεων και ιδεολογιών. Αθήνα: Παπαζήση
15. Forgas, J. P., Crano W., D., Fiedler K. (2022). Εφαρμογές της Κοινωνικής Ψυχολογίας, Η συνεισφορά στην αντιμετώπιση προβλημάτων του πραγματικού κόσμου (Γ. Προδρομίτης, Στ. Παπαστάμου, Επιμ.), Αθήνα, Πεδίο.
16. Yzerbyt, V. Klein O. (2022). Κοινωνική Ψυχολογία, ψυχολογικές προεκτάσεις (Στ. Παπαστάμου, Γ. Προδρομίτης, Μ. Γκέκα, Επιμ.) Αθήνα, Πεδίο.
17. **«ΜΕΘΟΔΟΛΟΓΙΑ ΕΡΕΥΝΑΣ»**

***Θεματικές Ενότητες***

* Επιστημολογία
* Δημιουργία ερευνητικών υποθέσεων και ερωτημάτων
* Το ερευνητικό σχέδιο
* Σύσταση Ερευνητικής ομάδας
* Κατηγορίες μεταβλητών, λειτουργικός ορισμός, ζητήματα μέτρησης,  ερευνητικά πλαίσια.
* Διαφορετικά είδη αξιοπιστίας και εγκυρότητας της έρευνας
* Τα θεμέλια της μέτρησης
* Η παρατήρηση: η συμμετοχική παρατήρηση, η άμεση παρατήρηση, η συνέντευξη, το ερωτηματολόγιο.
* Ο πειραματισμός: πειραματική μέθοδος, πειραματικοί σχεδιασμοί (μεταξύ ομάδων, εντός ομάδας), οιονεί πειράματα, παραγοντικοί σχεδιασμοί, χρονολογική σειρά, επαναλαμβανόμενες μετρήσεις.
* Ζητήματα δειγματοληψίας
* Η μη πειραματική έρευνα
* Φιλοσοφικές βάσεις της ερευνητικής διαδικασίας (ιδεαλισμός, ρεαλισμός, κτλ).
* Φιλοσοφικά μοντέλα και μέθοδοι έρευνας (εμπειρισμός, δομισμός κτλ).
* Ποιοτικοί ερευνητικοί σχεδιασμοί (συνέντευξη, ποιοτικά μοντέλα ανάλυσης κτλ)
* Σύσταση ομάδων ελέγχου.
* Ανάλυση περίπτωσης.
* Ζητήματα δεοντολογίας.

***Ενδεικτική Βιβλιογραφία***

1. Grawitz,  M.(2006).  Μέθοδοι των κοινωνικών επιστημών, Τόμος Α & Β (Επιμ. Γ. Κατερέλος). Αθήνα: Εκδόσεις Οδυσσέας.
2. Robson C. (2007), H έρευνα του πραγματικού κόσμου, Αθήνα: εκδ. Gutenberg (Μιχαλοπούλου Κ. επιμ.)
3. Babbie E. (2018), Εισαγωγή στην κοινωνική έρευνα, Αθήνα: εκδ. Κριτική (Ζαφειρόπουλος Κ. επιμ.)
4. Σταλίκας, Α., Ρούσση, Π., & Τριλίβα, Σ. (2012).  Τα Ψυχομετρικά εργαλεία στην Ελλάδα. Αθήνα: Πεδίο.
5. Christensen, L.B. (2007).  H πειραματική μέθοδος στην επιστημονική έρευνα. (Επιμ. Μ. Ντάβου). Αθήνα: Παπαζήση.
6. Σταλίκας, Α. (2011). Μέθοδοι Έρευνας στην Κλινική Ψυχολογία. Αθήνα: Τόπος
7. Σταλικας, Α. & Κυριαζος, Θ. (2019) Μεθοδολογία έρευνας και Στατιστική Με την χρήση R, Αθήνα : Τόπος
8. Hock, R. (2009). 40 μελέτες που άλλαξαν την ψυχολογία.Αθήνα: Τόπος,
9. **«ΕΙΣΑΓΩΓΗ ΣΤΗΝ ΚΛΙΝΙΚΗ ΨΥΧΟΛΟΓΙΑ»**

***Θεματικές ενότητες***

* Ορισμός αντικειμένου, πλαίσια εργασίας και εκπαίδευση στην Κλινική Ψυχολογία
* Ιστορική εξέλιξη της Κλινικής Ψυχολογίας
* Θεωρητικά μοντέλα και μέθοδοι παρέμβασης στην Κλινική Ψυχολογία
* Αξιολόγηση των νοητικών ικανοτήτων, της συμπεριφοράς και της προσωπικότητας στην κλινική ψυχολογία
* Η συνέντευξη στην κλινική ψυχολογία
* Ψυχομετρική αξιοπιστία και εγκυρότητα
* Ψυχολογικές Θεωρίες προσωπικότητας: Ψυχαναλυτική προσέγγιση, Νεοψυχαναλυτική προσέγγιση, Συμπεριφοριστική προσέγγιση, Γνωστική προσέγγιση, Γενετική προσέγγιση, Ανθρωπιστική προσέγγιση, Προσέγγιση κοινωνικής μάθησης, Προσεγγίσεις περιορισμένου βεληνεκούς
* Προκαλούμενη συμπεριφορά στην κλινική πρακτική
* Συντελεστική συμπεριφορά στην κλινική πρακτική
* Ψυχοπαθολογία
* Μοντέλα κατανόησης και θεραπείας της ψυχοπαθολογίας και των προβλημάτων ψυχικής υγείας
* Βασικές αρχές αξιολόγησης και έρευνας στην Κλινική Ψυχολογία
* Διαπολιτισμικά ζητήματα στην Κλινική Ψυχολογία
* Νομικά και δεοντολογικά ζητήματα στην Κλινική Ψυχολογία

***Ενδεικτική βιβλιογραφία***

1. L. Heiden & M. Hersen (2011) *Εισαγωγή στην κλινική ψυχολογί*α. Αθήνα: Εκδόσεις Πεδίο.
2. P. Bennett (2010) *Κλινική ψυχολογία και ψυχοπαθολογία*. Αθήνα: Εκδόσεις Πεδίο.
3. D.P. Schultz & S.E. Schultz (2021) Ψυχολογικές Θεωρίες Προσωπικότητας. Αθήνα: Εκδόσεις Πεδίο.
4. Ρ. Mέλλον (2013) *Ψυχολογία της συμπεριφοράς (3η έκδοση).*Αθήνα: Εκδόσεις Πεδίο.
5. Ρ. Μέλλον (2010) *Κλινική ψυχομετρία*. Αθήνα: Εκδόσεις Πεδίο.
6. Kring, A.M., Davison, G.C., Neale, J.M., & Johnson, S.L. (2010). *Ψυχοπαθολογία*. Αθήνα: Gutenberg.

**5. Η ΑΝΑΓΝΩΡΙΣΗ ΤΩΝ ΜΑΘΗΜΑΤΩΝ ΤΟΥ ΠΡΟΓΡΑΜΜΑΤΟΣ ΣΠΟΥΔΩΝ**

* Εισαγωγή στην Κοινωνική Ψυχολογία Ι (Κ.Μ.6002)
* Εισαγωγή στην Κοινωνική Ψυχολογία ΙΙ (Κ.Μ.6012)
* Θεωρίες Προσωπικότητας και Κλινικές Εφαρμογές (Κ.Μ. 6119)
* Εισαγωγή στην Κοινωνική Έρευνα Ι (Κ.Μ. 6043)

**6.**  **Η ΑΠΑΛΛΑΓΗ ΑΠΟ ΜΑΘΗΜΑΤΑ**:

* Σύμφωνα με την απόφαση της συνεδρίασης της Γ.Σ. της 17.6.2009, στους επιτυχόντες επιτρέπεται ***“Η εφάπαξ κατάθεση αίτησης περί αναγνώρισης μαθημάτων από προηγούμενη φοίτηση από τους ενδιαφερόμενους φοιτητές, με επισύναψη του περιεχομένου των μαθημάτων, μέσα στον πρώτο χρόνο από την εγγραφή τους”.***
* Σύμφωνα με την απόφαση της Συνέλευσης της συνεδρίασης της 13/06/2018**: «***Η Συνέλευση του Τμήματος αποδέχεται την εισήγηση του Διοικητικού Συμβουλίου και* ***ορίζει τα τέσσερα (4) μαθήματα ως ανώτατο αριθμό μαθημάτων*** *που θα μπορούν να αναγνωριστούν από προηγούμενη φοίτηση, μετά από αίτηση του ενδιαφερόμενου φοιτητή.*
* ***Υ.Α. Φ1/192329/Β3,*** *Άρθρο 2, §9 «Απαλλαγή από μαθήματα»*
* *Με απόφαση της Συνέλευσης του Τμήματος του Πανεπιστημίου ή του Τ.Ε.Ι. ή της Α.Σ.ΠΑΙ.Τ.Ε., κατά περίπτωση οι κατατασσόμενοι απαλλάσσονται από την εξέταση μαθημάτων ή ασκήσεων του προγράμματος σπουδών του Τμήματος υποδοχής που διδάχθηκαν πλήρως ή επαρκώς στο Τμήμα ή τη Σχολή προέλευσης. Με την ίδια απόφαση, οι κατατασσόμενοι υποχρεώνονται να εξεταστούν σε μαθήματα ή ασκήσεις, τα οποία σύμφωνα με το πρόγραμμα σπουδών κρίνεται ότι δεν διδάχθηκαν πλήρως ή επαρκώς στο Τμήμα ή τη Σχολή προέλευσης. Σε κάθε περίπτωση οι κατατασσόμενοι απαλλάσσονται από την εξέταση των μαθημάτων στα οποία εξετάστηκαν για την κατάταξή τους, εφόσον τα μαθήματα αυτά αντιστοιχούν σε μαθήματα του Προγράμματος σπουδών του Τμήματος υποδοχής.*

**7. ΧΡΟΝΟΣ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ 1 – 15 ΝΟΕΜΒΡΊΟΥ 2023**

***Υ.Α. Φ1/192329/Β3,*** *Άρθρο 3, Δικαιολογητικά – Χρόνος διενέργειας εξετάσεων*

*§1. Η αίτηση και τα δικαιολογητικά των πτυχιούχων που επιθυμούν να καταταγούν στα Ανώτατα Εκπαιδευτικά Ιδρύματα υποβάλλονται στο Τμήμα υποδοχής από 1 έως 15 Νοεμβρίου κάθε ακαδημαϊκού έτους.*

**8. ΤΑ ΔΙΚΑΙΟΛΟΓΗΤΙΚΑ**

α) Αίτηση του ενδιαφερομένου.

β) Αντίγραφο πτυχίου ή πιστοποιητικό περάτωσης σπουδών. Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.

γ) Φωτοτυπία της αστυνομικής ταυτότητας

***Υ.Α. Φ1/192329/Β3,*** *Άρθρο 3, Δικαιολογητικά – Χρόνος διενέργειας εξετάσεων*

**9. Ο ΧΡΟΝΟΣ ΔΙΕΝΕΡΓΕΙΑΣ ΤΩΝ ΕΞΕΤΑΣΕΩΝ – ΣΑΒΒΑΤΟ 09 ΔΕΚΕΜΒΡΙΟΥ 2023**

***Υ.Α. Φ1/192329/Β3, Άρθρο 3, Δικαιολογητικά – Χρόνος διενέργειας εξετάσεων***

*§3. Οι κατατακτήριες εξετάσεις διενεργούνται κατά το διάστημα από 1 έως 20 Δεκεμβρίου κάθε ακαδημαϊκού έτους.* ***Το πρόγραμμα εξετάσεων ανακοινώνεται από τη Γραμματεία του Τμήματος υποδοχής του Πανεπιστημίου*** *ή Τ.Ε.Ι. ή Α.Σ.ΠΑΙ.Τ.Ε. τουλάχιστον δέκα (10) ημέρες πριν την έναρξη εξέτασης του πρώτου μαθήματος.*

**Από τη γραμματεία του**

**Τμήματος**